gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6698, del 24-01-2012 (2012/611)

Correcció d'errades de la notificació de demanda i citació a la vista oral. Expedient número V-133/2011.
--------------------------------------------------------------------------------------------------------

### Dades del document

Número de DOGV
:   6698

Data del DOGV
:   24-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/611


Organisme emissor
:   Conselleria d'Infraestructures, Territori i Medi Ambient

Tipus de document
:   Correcció d'errades

Correcció d'errades de la notificació de demanda i citació a la vista oral. Expedient número V-133/2011. [2012/611]  
Advertit error material en la publicació de la notificació mencionada, publicada amb data 3 de gener de 2012 en el Diari Oficial de la Comunitat Valenciana número 6684, es procedix a la seua correcció.  
  
On diu:  
«Entenent que no hi ha manifestació expressa de no sotmetiment, se li concedix la possibilitat de contestar a la demanda abans de la celebració de la vista oral, que es fixa, i per a la qual en este acte se'l cita, el pròxim 30 de gener de 2011 a les 12.55 hores, en els locals d'esta Conselleria d'Infraestructures, Territori i Medi Ambient, sitis en l'avinguda Blasco Ibáñez, núm. 50, 7a planta»;  
  
Ha de dir:  
«Entenent que no hi ha manifestació expressa de no sotmetiment, se li concedix la possibilitat de contestar a la demanda abans de la celebració de la vista oral, que es fixa, i per a la qual en este acte se'l cita, el pròxim 30 de gener de 2012 a les 12.55 hores, en els locals d'esta Conselleria d'Infraestructures, Territori i Medi Ambient, sitis en l'avinguda Blasco Ibáñez, núm. 50, 7a planta».  
  
València, 18 de gener de 2012.- El president de la Junta Arbitral de Transports de València: Ramón Escrig Moreno.
Diari Oficial de la Generalitat Valenciana


Sumari del DOGV 6824, del 23-07-2012 (2012/7270)

DECRET 116/2012, de 20 de juliol, del Consell, pel qual cessa i es nomena un alt càrrec de l'Administració de la Generalitat.
-----------------------------------------------------------------------------------------------------------------------------

### Dades del document

Número de DOGV
:   6824

Data del DOGV
:   23-07-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7270


Data del document
:   20-07-2012

Organisme emissor
:   Conselleria de Turisme, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria de Turisme, Cultura i Esport

DECRET 116/2012, de 20 de juliol, del Consell, pel qual cessa i es nomena un alt càrrec de l'Administració de la Generalitat. [2012/7270]  
En virtut del que disposen els articles 17.a, 28.b i 33.2 de la Llei del Consell, a proposta de la consellera de Turisme, Cultura i Esport i amb la deliberació prèvia del Consell, en la reunió del dia 20 de juliol de 2012,  
  
DECRETE  
  
Article 1  
Disposar el cessament de Rafael Ripoll Navarro com a secretari autonòmic de Cultura i Esport, de la Conselleria de Turisme, Cultura i Esport.  
  
Article 2  
Nomenar Rafael Ripoll Navarro secretari autonòmic de Turisme, Cultura i Esport, de la Conselleria de Turisme, Cultura i Esport.  
  
DISPOSICIÓ FINAL  
  
El present decret tindrà efectes des del dia que s'aprove.  
  
Altea, 20 de juliol de 2012  
  
El president de la Generalitat,  
ALBERTO FABRA PART  
  
La consellera de Turisme, Cultura i Esport,  
LOLA JOHNSON SASTRE
Diari Oficial de la Generalitat Valenciana


Sumari del DOGV 6770, del 09-05-2012 (2012/4403)

Notificació als propietaris de l'establiment hoteler amb número d'inscripció HCS-636, de la resolució de la cancel·lació de la seua inscripció i baixa en el Registre General d'Empreses, Establiments i Professions Turístiques de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4403


Organisme emissor
:   Conselleria de Turisme, Cultura i Esport

Tipus de document
:   Anunci

Notificació als propietaris de l'establiment hoteler amb número d'inscripció HCS-636, de la resolució de la cancel·lació de la seua inscripció i baixa en el Registre General d'Empreses, Establiments i Professions Turístiques de la Comunitat Valenciana. [2012/4403]  
En compliment el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), modificada per la Llei 4/1999, de 13 de gener, havent-se intentat sense que haja pogut notificar-se de manera personal i directa per causes no imputables a esta administració, es notifica a Mª Carmen Albero Bellés i Francisco José Tomás Bueso el tràmit de la resolució del director general de Turisme, de data 27 de març de 2012, de la cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana, de l'establiment que es detalla:  
  
Expedient: HO08/2011/23  
Establiment: Hotel l'Aldaba  
Titular: Mª Carmen Albero Bellés i Francisco José Tomás Bueso  
Domicili: Carrer General Weyler, 1  
Localitat: Cabanes  
La qual cosa es notifica de conformitat amb el que disposen els articles 58 i 59 de la LRJPAC.   
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic de Turisme i Projectes Estratègics, en el termini d'un mes, comptat des del següent de ser notificada, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 17 d'abril de 2012.- La cap del Servici d'Ordenació i Inspecció d'Empreses Turístiques: Carmen Martínez Aznar.
Diari Oficial de la Generalitat Valenciana


Sumari del DOGV 6912, del 28-11-2012 (2012/10629)

Notificació d'acord d'iniciació. Expedient sancionador número 218/12 SAN.
-------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10680


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número 218/12 SAN. [2012/10910]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que s'ha intentat la notificació en l'últim domicili conegut i no s'ha pogut realitzar.  
  
  
Expedient número: 218/12 SAN.  
Entitat o persona interessada: Abdelkader Ibrahimen.  
Últim domicili conegut: c/ Padre Bover, 6, 3º. Vinaròs. Castelló.  
  
Assumpte: notificació d'acord d'iniciació de l'expedient sancionador dictat pel director general de Qualitat Ambiental el 26 de setembre de 2012.  
  
El corresponent expedient està en el Servici d'Inspecció Mediambiental de la Conselleria d'Infraestructures, Territori i Medi Ambient, carrer Francesc Cubells, 7, 46155 València, on haurà de comparéixer per a conéixer el contingut íntegre de l'acte en el termini de 10 dies hàbils, comptats des de l'endemà de la publicació d'este anunci en el Diari Oficial de la Comunitat Valenciana.  
S'informa l'interessat del dret que té a aportar les al·legacions que estime convenients en la seua defensa, o si és el cas, a interposar recurs, tot això dins del termini legalment establit. Transcorregut este termini sense haver fet ús d'eixe dret, es dictaran les resolucions oportunes.  
  
  
València, 19 de novembre de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6726, del 02-03-2012 (2012/1972)

Notificació de suspensió. Expedient sancionador número D-453/2011.
------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1972


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de suspensió. Expedient sancionador número D-453/2011. [2012/1972]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació es menciona, ja que s'ha intentat la notificació en l'últim domicili conegut i esta no s'ha pogut realitzar.  
  
Expedient número: D-453/2011.  
Entitat o persona interessada: Sergey Vaschenko.  
Últim domicili conegut: avinguda Europea, número 2, urbanització Altea Hills, 03793, Altea, Alacant.  
Assumpte: acord de suspensió de l'expedient sancionador dictat per la directora territorial l'11 de novembre de 2011   
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03773 Alacant, on ha de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'esta notificació en el Diari Oficial de la Comunitat Valenciana.   
Si no compareix una vegada transcorregut este termini, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que té d'aportar les al·legacions que considere convenients en la seua defensa o, si és el cas, d'interposar recurs, tot això dins del termini legalment establit. Una vegada transcorregut este termini sense que s'haja fet ús d'este dret es dictarà la resolució oportuna.  
  
Alacant, 31 de gener de 2012.- La directora territorial d'Alacant: Elisa Díaz González.
Diari Oficial de la Generalitat Valenciana


Sumari del DOGV 6726, del 02-03-2012 (2012/2179)

Informació pública de l'actualització de tarifes de subministrament d'aigua potable de Xeresa.
----------------------------------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2179


Organisme emissor
:   Tecnicas Valencianas del Agua, SA

Tipus de document
:   Anunci

Informació pública de l'actualització de tarifes de subministrament d'aigua potable de Xeresa. [2012/2179]  
D'acord amb el que establix l'article 3.3 del Decret 3/2008, d'11 de gener, del Consell de la Generalitat Valenciana, havent transcorregut el termini determinat en el dit article i en virtut de dita normativa, es consideren aprovades les tarifes sotmeses a consideració del Gabinet Tècnic de Preus de la Conselleria d'Economia, Indústria i Comerç. Per tot això:  
  
Tarifa que s'aprova:   
  
  
   
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
Cosa que es fa pública perquè en prengueu coneixement general.  
  
València, 23 de febrer de 2012.- El director general: Javier Olmos Fdez-Corugedo.
Diari Oficial de la Generalitat Valenciana


Sumari del DOGV 6758, del 20-04-2012 (2012/3122)

Notificació de la sentència dictada en el juí ordinari número 260/2010.
-----------------------------------------------------------------------

### Dades del document

Número de DOGV
:   6758

Data del DOGV
:   20-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3122


Organisme emissor
:   Jutjat de Primera Instància Número 1 de Vinaròs

Tipus de document
:   Edicte

Notificació de la sentència dictada en el juí ordinari número 260/2010. [2012/3122]  
  
Assumpte civil 000260/2010  
Part demandant: María Ángeles Ferre Biendicho i Juan Miguel Guarch Zafra.  
Part demandada: Utamar 2025, SL.  
En el juí a què es fa referència s'ha dictat la sentència de data 19 de desembre 2011, que té la dispositiva que, literalment, és com segueix:  
«Dispositiva  
Estime la demanda presentada en representació de María Ángeles Ferre Biendicho i Juan Miguel Guarch Zafra, declare resolt el contracte de compravenda subscrit entre les parts amb data de 2 de juliol de 2008 i condemne la mercantil Utamar 2025 a pagar la quantitat de 32.100 euros a favor de María Ángeles Ferré Biendicho i Juan Miguel Guarch Zafra, més els interessos legals des de la interpel·lació judicial i el pagament de les costes processals.  
Notifiqueu-la a les parts, i feu-los saber que contra esta resolució es pot interposar un recurs d'apel·lació davant de l'Audiència Provincial de Castelló, dins del termini de 20 dies des que es notifique la sentència».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació a Utamar 2025, SL.  
  
Vinaròs, 18 de desembre de 2011.- El secretari judicial: Víctor Martín Gallego Guillen.
Diari Oficial de la Generalitat Valenciana


Sumari del DOGV 6885, del 19-10-2012 (2012/9404)

Informació pública de l'aprovació definitiva del projecte de reparcel·lació forçosa de la UE 1 del sector ZO-9.
---------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9404


Data del document
:   03-10-2012

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * Guardamar del Segura
    * administració local
    * pla d'urbanisme

Informació pública de l'aprovació definitiva del projecte de reparcel·lació forçosa de la UE 1 del sector ZO-9.  
  
 [2012/9404]  
Per l'alcaldessa presidenta, Carmen Verdú García, es fa saber que mitjançant Decret d'Alcaldia núm. 219, de data 23 de gener de 2012, s'ha resolt aprovar el projecte de reparcel·lació forçosa de la unitat d'execució 1 del sector ZO-9 d'este municipi, i resoldre les al·legacions presentades de conformitat amb els informes dels tècnics municipals (arquitecte municipal i TAG d'Urbanisme) i de l'advocat contractat per l'Ajuntament, que es troben en poder de l'expedient.   
La publicació de l'edicte d'aprovació en el Diari Oficial de la Comunitat Valenciana servirà de notificació per a aquells interessats als que, intentada la notificació, esta haja sigut impossible.   
Contra l'acte anteriorment descrit, que posa fi a la via administrativa, es podrà interposar alternativament els recursos següents:  
a) Directament recurs contenciós administratiu, davant del Jutjat Contenciós Administratiu d'Elx, en el termini de dos mesos, comptats des de l'endemà de la publicació del present edicte en el Diari Oficial de la Comunitat Valenciana.   
b) Recurs potestatiu de reposició, davant del mateix òrgan que va dictar este acord, en el termini d'un mes, comptat des de l'endemà de la publicació del present edicte en el Diari Oficial de la Comunitat Valenciana. Contra la desestimació per silenci administratiu del recurs de reposició, que es produirà per transcurs d'un mes des de la seua presentació sense que s'haja resolt expressament ni s'haja notificat, podrà interposar-se recurs contenciós administratiu, en el termini de sis mesos, comptats des de l'endemà al dia que es produïsca la desestimació presumpta.  
No obstant això, podrà interposar, si és el cas, qualsevol altre recurs que estime convenient.   
Tot això de conformitat amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 116 i 117 de la Llei 4/1999, de 14 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
Guardamar del Segura, 3 d'octubre de 2012.- L'alcaldessa presidenta: Carmen Verdú García.
Diari Oficial de la Generalitat Valenciana


Sumari del DOGV 6777, del 18-05-2012 (2012/4801)

Notificació de diversos actes administratius a l'interessat. Expedient número 8/2012 i altres.
----------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4801


Organisme emissor
:   Conselleria de Sanitat

Tipus de document
:   Anunci

Notificació de diversos actes administratius a l'interessat. Expedient número 8/2012 i altres. [2012/4801]  
A l'empar del que preveuen els articles 59.5, 60.2 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, després d'haver-se intentat la notificació en l'últim domicili conegut, es fa pública la notificació per extracte a l'interessat Antonio Sanjuán Cervera, de les resolucions següents:  
  
- Resolució del director territorial de Sanitat de València de 22 de febrer de 2012.  
- Resolució del gerent del Departament de Salut de Gandia de 20 de febrer de 2012.  
- Notificació d'error en nòmina del gerent del Departament de Salut de Gandia de 17 de febrer de 2012.  
L'interessat pot comparéixer en l'Hospital Francesc de Borja de Gandia, en el passeig de Germanies, número 71, primera planta, Servici de Personal, a fi de conéixer el contingut íntegre dels mencionats actes, en el termini de 10 dies des de la publicació del present anunci en el Diari Oficial de la Comunitat Valenciana.   
  
València, 9 de maig de 2012.- El director general de Règim Econòmic de la Sanitat (Decret 25/2005, de 4 de febrer, DOGV núm. 4941): Francisco Soriano Cano.
Diari Oficial de la Generalitat Valenciana


Sumari del DOGV 6914, del 30-11-2012 (2012/11816)

Informació pública de l'estudi de detall, l'estudi d'integració paisatgística i el pla de participació pública, que té per objecte la reordenació de la parcel·la cadastral 7091312YJ1779S, destinada a educació secundària.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11123


Data del document
:   28-11-2012

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de l'estudi de detall, l'estudi d'integració paisatgística i el pla de participació pública, que té per objecte la reordenació de la parcel·la cadastral 7091312YJ1779S, destinada a educació secundària. [2012/11788]  
Aquesta Alcaldia mitjançant Resolució número 4030, de 21 de novembre de 2012, ha resolt sotmetre a informació pública l'estudi de detall, l'estudi d'integració paisatgística i el pla de participació pública, que té per objecte la reordenació de la parcel·la cadastral 7091312YJ1779S, destinada a Educació Secundària, presentats per Colegios Británicos Asociados, SL, de conformitat i als efectes previstos en els articles 13 i següents del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, i l'article 90 de la Llei 6/2005, de 30 de desembre, de la Generalitat Valenciana, Urbanística Valenciana, mitjançant la seua publicació al tauler d'edictes de l'Ajuntament, en la web i .  
El pla de participació pública definix l'estratègia de participació pública que ha d'acompanyar tot estudi d'integració paisatgística i la desenvolupa per a cadascuna de les fases del procediment d'elaboració.  
Cosa que se sotmet a informació pública, pel termini d'un mes a comptar des de la publicació del present anunci en el Diari Oficial de la Comunitat Valenciana, termini durant el qual els interessats podran presentar al·legacions i suggeriments, i omplir les enquestes que es troben a disposició del públic.  
  
Paterna, 28 de novembre de 2012.- L'alcaldessa, en funcions: Sara Álvaro Blat.
Diari Oficial de la Generalitat Valenciana


Sumari del DOGV 6916, del 04-12-2012 (2012/11782)

Informació pública de la modificació puntual número 25 del pla general d'ordenació urbana, d'adscripció dels sòls classificats com a dotacions públiques als sòls urbanitzables pendents de desenvolupament.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11950


Data del document
:   20-11-2012

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública de la modificació puntual número 25 del pla general d'ordenació urbana, d'adscripció dels sòls classificats com a dotacions públiques als sòls urbanitzables pendents de desenvolupament. [2012/11202]  
En sessió ordinària celebrada pel Ple de la corporació el dia 25 d'octubre de 2012, en relació a la proposta d'exposició al públic de la modificació puntual del PGOU (núm. 25) d'adscripció dels sòls classificats com a dotacions públiques als sòls urbanitzables pendents de desenvolupament, es va adoptar, entre altres, l'acord següent:  
« (...) Primer. Exposar al públic, per mitjà d'anunci en un diari de difusió en l'àmbit de la Comunitat Valenciana i el Diari Oficial de la Comunitat Valenciana, per un termini d'un mes, per a formular les al·legacions i suggeriments que es creguen oportuns, la modificació puntual del PGMOU, per a adscriure els sòls classificats com a dotacions públiques als sòls urbanitzables pendents de desenvolupament.  
Segon. Acordar la suspensió de la tramitació i de l'atorgament de llicències d'activitat, parcel·lació de terrenys, edificació i demolició, i de qualsevol altra actuació administrativa d'intervenció, en els sectors de sòl urbanitzable residencial i industrial, així com en els sòls qualificats pel PGMOU, amb destí públic que no tinguen aprofitament urbanístic materialitzable, indicats expressament en el document de modificació puntual (...).»  
Als efectes legals precedents.  
  
Vinaròs, 20 de novembre de 2012.- L'alcalde: Juan B. Juan Roig.